laion/Wikipedia-Exotic huggingface dataset:
Campeonato Brasileiro Série A 2024

Campeonato Brasileiro Série A 2024 on Brasiilia kõrgeima jalgpalliliiga Campeonato Brasileiro Série A 68. hooaeg. Hooaeg algas 13. aprillil 2024 ja lõppeb 8. detsembril 2024. Liiga hooajal osaleb 20 meeskonda: 16 klubi eelmisest hooajast ja neli klubi Brasiilia jalgpalli esiliigast, mis kindlustasid endale edasipääsu kõrgliigasse. Esiliiga võitja Vitória mängis kõrgliigas viimati 2018. aastal. Juventude ja Atlético Goianiense mängisid viimati 2022. aastal ning Criciúma viimati 2014. aastal. Nad asendavad Série A-s eelmisel hooajal välja langenud nelja klubi: Santos, Goiás, Coritiba ja América Mineiro. Campeonato Brasileiro Série A 2024 hooajal mängivad liigas järgmised 20 klubi (Peatreenerid hooaja alguse seisuga): Seisuga 20. juuli 2024 "Forte, vingador e #CraqueBetano do mês de abril! Scarpa deu um show nos gramados do #CampeonatoDoBrasileiro e foi eleito o jogador do primeiro mês da minha disputa! Diferenciado, né, @atletico?! 🐔". Brasileirão Instagram (Brasiilia portugali). 16. mai 2024. "Craque do @flamengo e do @brasileirao! De La Cruz foi eleito o #CraqueBetano do mês de maio do #CampeonatoDoBrasileiro! ⚽️". Brasileirão Instagram (Brasiilia portugali). 12. juuni 2024. "Reverência para o #CraqueBetano do mês de Junho! O artilheiro do @flamengo e da minha disputa! É o 9️⃣ bolado, né, Pedro?! ⚽️". Brasileirão Instagram (Brasiilia portugali). 16. juuni 2024. "O paredão do @athleticoparanaense tá demais! Bento brilhou no início da minha disputa e foi eleito o #GoleiroBetano do mês de abril. Passa nada, hein, Furacão?! 🌪️". Brasileirão Instagram (Brasiilia portugali). 16. mai 2024. "Um furacão no gol! Bento foi eleito o goleiro @betano_brasil do mês de maio! É o paredão do @athleticoparanaense! 🧤". Brasileirão Instagram (Brasiilia portugali). 12. juuni 2024. "Paredão Alviverde! Passa nada pelo #GoleiroBetano do mês de junho! Um show de defesas e segurança do goleirão do Palmeiras! 🧤". Brasileirão Instagram (Brasiilia portugali). 16. juuni 2024. "A joia do Fogão! Mateo Ponte ganhou o primeiro troféu Vale Investir da @binancebrasil em 2024! O atleta foi o eleito como destaque de abril! Incendeiaaaaa! 🔥". Brasileirão Instagram (Brasiilia portugali). 11. mai 2024. "E o craque Vale Investir do mês de maio é do Galo! Alisson foi o eleito de vocês, torcedores! 🐔". Brasileirão Instagram (Brasiilia portugali). 9. juuni 2024. "Chegou a hora de conhecer o Craque Vale Investir @binancebrasil do mês de junho! Tirou onda, Kaiki! 🦊". Brasileirão Instagram (Brasiilia portugali). 14. juuni 2024. Campeonato Brasileiro Série A 2024 Brasiilia jalgpalli konföderatsiooni (CBF) kodulehel
Rippaed

Rippaed on terrassile kujundatud iluaed. See koosneb vertikaalsetel tehislikel aladel kasvatatavatest taimedest ning võib esineda mitmel kujul, nagu näiteks katuseaiana, kuid seda saab alati kirjeldada aiana, mis on istutatud maapinnast kõrgemale. Rippaia peamised eesmärgid on ruumi kasutuse optimeerimine, õhu kvaliteedi parandamine ja silmailu. Teadaolevalt kõige vanemad rippaiad (Semiramise rippuvad aiad) asusid Babylonis, mis kuuluvad Antiikmaailma Seitsme Maailmaime hulka. Arvatakse, et rippaiaiad rajati Babüloonia kuninga Nebukadnetsar II (605–562 eKr) valitsemisajal selleks, et rahuldada tema abikaasa, kuninganna Amytise, igatsust tema kodumaa Media rohke taimestiku järele. Mõne allika kohaselt olid aiad kuninga armastuse sümbol oma kuninganna vastu ning katse ehitada talle paradiis Babüloonia maastike keskel. Kaasaegsed rippaiad (mida sageli nimetatakse vertikaalseteks aedadeks või rohelisteks seinteks) on uuenduslikud ja jätkusuutlikud arhitektuurilised rajatised, mille eesmärk on viia taimestik linnakeskkonda, kus ruum on piiratud. Babüloni legendaarsed rippuvad aiad olid kivisammaste ja seintega toestatud ridaelamuaiad. Kaasaegsetes rippaedades kasutatakse täiustatud tehnoloogiaid ja materjale, et luua vertikaalseid maastikke hoonete välispindadele, siseseintele ja isegi eraldiseisvatele struktuuridele. Kasu keskkonnale: rippaiad aitavad parandada õhukvaliteeti, sidudes süsinikdioksiidi ja vabastades hapnikku. Samuti pakuvad nad elupaiku lindudele, putukatele ja muule elusloodusele, edendades linnapiirkondades bioloogilist mitmekesisust. Soojusisulatsioon: rippaedade taimestik toimib loodusliku isolaatorina, aidates reguleerida temperatuuri ja vähendada hoonete energiatarbimist, kütte- ja jahutuskulusid ning aidata kaasa energiasäästlike hoonete projekteerimisele. Müra vähendamine: rippaedades kasvavad taimed aitavad vähendada mürasaastet tiheda asustusega piirkondades. "[EKSS] "Eesti keele seletav sõnaraamat" 2009". eki.ee. Vaadatud 25. aprillil 2024. Radić, Mina; Brković Dodig, Marta; Auer, Thomas (2019-01). "Green Facades and Living Walls—A Review Establishing the Classification of Construction Types and Mapping the Benefits". Sustainability (inglise). 11 (17): 4579. DOI:10.3390/su11174579. ISSN 2071-1050. {{ajakirjaviide}}: kontrolli kuupäeva väärtust: |kuupäev= (juhend) Cartwright, Mark. "Hanging Gardens of Babylon". World History Encyclopedia (inglise). Vaadatud 25. aprillil 2024. "Vertikaalne aed – moodne lahendus väikese aia jaoks -". Horticom. 21. märts 2020. Vaadatud 14. mail 2024.
Kõhrsüldik

Kõhrsüldik (Exidia candida), varem Exidia cartilaginea on kandseente hulka kuuluv seeneliik. Kõhrsüldik andmebaasis eElurikkus
74 (Tallinna bussiliin)

74 oli Tallinna esimene eraettevõtte kommertsbussiliin, mis ühendas Hobujaama ja Pirita. Bussiliiin 74 alustas tööd 1992. aastal liini 12 asemel. Liin oli Tallinna Autobussikoondis marsruudil Hobujaama – Pirita. Liin suleti 1994. aastal.
Mackenzie Little

Mackenzie Little (sündinud 22. detsembril 1996 Rochesteris) on Austraalia odaviskaja. 2020. aasta suveolümpiamängudel Tōkyōs tegi ta täiskasvanute tiitlivõistluste debüüdi, pääses finaali ja sai kaheksanda koha. 2022. aasta maailmameistrivõistlustel Eugene'is viskas Little finaalis isikliku rekordi 63.22 ja tuli viiendaks, kaotades pronksmedali võitnud Haruka Kitaguchile vaid 5 sentimeetriga. 2023. aasta maailmameistrivõistlustel Budapestis võitis ta Kitaguchi ja Flor Ruizi järel pronksmedali viimasel katsel visatud 63.38-ga. Little'i isiklik rekord on 2022. aasta Rahvaste Ühenduse mängudel Birminghamis visatud 64.27. Little on õppinud Stanfordi ülikoolis inimese bioloogiat ja Sydney ülikoolis arstiteadust. "Doctor's Orders Little Chaos a Large Success". athletics.com.au. Vaadatud 25. aprillil 2024. Mackenzie Little Rahvusvahelise Kergejõustikuliidu kodulehel (inglise)
Kriitkorgik

Kriitkorgik (Resinoporia cretacea) on Fomitopsidaceae sugukonda kuuluv seeneliik. Seen kasvab kuuskede vanadel lamatüvedel ja ei reageeri KOHiga. Kriitkorgik andmebaasis eElurikkus.
Biwa järve 8 nägu

"Biwa järve 8 nägu" on 2024. aasta jaanuaris esilinastunud Eesti mängufilm, mille aluseks on saksa japanofiili Max Dauthendy 1911. aastal ilmunud samanimeline raamat. Film valiti Eestit esindama Ameerika Filmikunsti ja -teaduste Akadeemia filmiauhinna parima rahvusvahelise filmi kategoorias. Linateos tõlgib vanad Jaapani armastuslood Peipsi külakogukonna igatsuste ja ihade keelde. Filmi peategelaste hingeseisundit vaadatakse läbi kaheksa idamaise poeetilise motiivi: koju pöörduvad purjekad, ehapuna, esimene lumi, öine vihm, sügisene täiskuu, templikell, ootamatu tuuleiil, metshanede äralend. Need ilusa kurbuse motiivid raamivad kaheksat omavahel põimuvat julma, ennast ja teisi hävitavat armastuslugu. Film on otsekui utoopia, kus mõisted nagu "ühiskond" ja "kultuur" kaotavad oma ajaloolise tähenduse ning muutuvad amorfseks, võttes just sellise kuju või vormi, nagu parajasti vaja. Tegelased arendavad pigem dialoogi vaataja siseilmaga kui omavahel. Vaatajasse ei jäeta tühimikku, vaid talle antakse võimalus terviktunde tekkimiseks, kui purjekad pöörduvad jälle minekule, vihmasadu lakkab, kellamäng lõpeb, tuuleiilid annavad järele, noorkuu tõuseb taevasse, ehapuna pöördub loojangule, lumi hakkab sulama ja metshaned tulevad koju, millest ilma selle filmita ei pruugigi teadlik olla. Filmi loomise aluseks oli režissööri huvi arhailiste mõtlemisviiside vastu: maagiline mõtlemine, mütoloogiad, pärimus, kõik ürgsed tekstid kas algkujul või muinasjuttudeks töödelduna. Linateose materjal põhineb universaalsel maagilisel mõtlemisel – et kõik asjad maailmas on omavahel vahetult seotud. Filmi tootmist finantseerisid Eesti Filmi Instituut, Eesti Kultuurkapital, Soome Filmi Instituut, Soome telekanal YLE ja Tartu Filmifond. Hanake – Elina Masing Õnne – Tiina Tauraite Roman – Hendrik Toompere juunior Andrei – Meelis Rämmeld Merikarp – Kärt Kokkota Kiri – Simeoni Sundja Okuro – Jarmo Reha Jänesesilm – Maarja Jakobson Arkadi – Toomas Saarepera Sora/Olger – Jan Uuspõld ja teised. Osalemine, IFFR - International Film Festival Rotterdam (Holland) 2024, Programm: Harbour Osalemine, D’A – Barcelona Film Festival (Hispaania) 2024 "Eesti esitab Oscarile Marko Raadi filmi "Biwa järve 8 nägu"" ERR kultuur, 6. september 2024 "Biwa järve 8 nägu, festivalid ja auhinnad. Eesti filmi andmebaas. "Biwa järve 8 nägu". Videoklipp. "Biwa järve 8 nägu". IMDb. Andrei Liimets. Režissöör Marko Raat: kui Eestis kohe esimese või teise filmiga messias ei ole, lähed järjekorra lõppu. Eesti Ekspress, 3. märts 2024. Raiko Puust. Marko Raat: matus tundus kõige taktituma kohana, kus kosja minna. Õhtuleht, 8. aprill 2024. Kaspar Viilup. "Biwa järve 8 nägu": kultuuride kokkupõrge või sõbralik kohtumine? kultuur.err.ee, 8. märts 2024. Johannes Lõhmus. Film, mis toob Jaapani ja Eesti Peipsi äärde kokku. Sirp, 15. märts 2024.
Aruküla pärnaallee

Aruküla pärnaallee asub Aruküla aleviku keskel, aedlinna ja keskuse piiril Jaama tänaval. Allee on sündinud Arukülas esimese Eesti Vabariigi ajal elanud peaminister Kaarel Eenpalu ja tema abikaasa Linda Eenpalu ideest ning istutatud kohaliku Aruküla Aedlinna Heakorra Seltsi abil 1930. aastatel.
Waidmannsfeld

Waidmannsfeld on vald (Gemeinde) Austrias Alam-Austria liidumaal Wiener Neustadti maaringkonnas. Valla territooriumist 77,9% on kaetud metsaga. 1999. aastal oli vallas 34 põllumajanduse või metsandusega seotud tegevustega ettevõtet. 2001. aastal oli peale põllumajanduse 51 töökohta ning tööga oli hõivatud 790 inimest. Tegevusmäär oli 2001. aastal 45,04%. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Argo Annuk

Argo Annuk (sündinud 20. märtsil 1977) on eesti ettevõtja ja omavalitsustegelane. Ta on sündinud Tartus ja lõpetanud 1995. aastal Hugo Treffneri gümnaasiumi ning seejärel Tartu Ülikooli majandusteaduskonna bakalaureuseõppe. Lisaks õppis Annuk aastast 2009 Tartu Ülikooli avatud ülikoolis ettevõttemajandust. Annuk töötas 1990. aastate lõpul Fordi-müüja Satwo logistikuna ja Fordi-müüja Belesta turundusjuhina, 2000–2001 oli ta Tallinna Kaubamaja meestekaupade osakonnas müügijuht ja seejärel OÜ Sebra Kaubandus projektijuht ning tegutses autovärvide müügi alal. Aastast 2005 on Annuk tegev eraettevõtluses, näiteks on ta olnud 2010–2011 Mercedese-müüja Silberauto Lõuna regiooni juht, konsultatsioonifirma Artex Holding OÜ juhatuse liige aastast 2006, autoremondifirma Timecolors OÜ juhatuse esimees aastast 2006 ja metsamajandusfirma Baltic Trio OÜ juhatuse esimees aastast 2005. Aastatel 2011–2013 oli Annuk Tartu rahanduse, ettevõtluse ning linnavara valdkondade eest vastutav abilinnapea (linnapea Urmas Kruuse juhitud linnavalitsuses), 2017–2019 AS Tartu lennujaama juhataja ning 2021–2022 Kambja vallavanem. Alates 23. aprillist 2024 juhib ta Jõgeva vallale kuuluvat kommunaalettevõtet Kuremaa Enveko. Aastast 2002 on Annuk erakonna Isamaa liige. Annuk on olnud ka Tartu linnavolikogu rahandus- ja arenguplaneerimiskomisjoni liige, Eesti Linnade ja Valdade liidu rahanduse ja maksupoliitika töörühma juht, Tartu Kultuurkapitali ning Tartu Veevärk nõukogu liige. Endine lennujaama juht ja vallavanem asub juhtima kommunaalettevõtet, Tartu Postimees, 25. aprill 2024
Waldegg

Waldegg on vald (Marktgemeinde) Austrias Alam-Austria liidumaal Wiener Neustadti maaringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Kaja Toomsalu

Kaja Toomsalu on direktor Tallinna Õismäe Gümnaasiumis. Toomsalu on olnud Tallinna Õismäe Gümnaasiumi direktor alates 2013. aastast. "Juhtkond | Tallinn". www.tallinn.ee. Vaadatud 25. aprillil 2024.
Bobbio Orosius

Bobbio Orosius on Milanos Biblioteca Ambrosianas asuv 7. sajandi algusest pärit insulaarstiilis käsikiri kohaviidaga MS D. 23. Sup., mille tekst on Paulus Orosiuse "Chronicon". 48 lehest koosnev käsikiri on mõõdus 210 korda 150 mm ja see on arvatud kirjutatud püha Columbanuse 612. aastal asutatud Bobbio kloostris. Bobbio Orosius on varaseim teadaolev Lääne-Euroopa käsikiri, milles esineb vaiplehekülg. Käsikirja mainitakse esmakordselt 1461. aastal munkade raamatukogu registris. 17. sajandil andis klooster käsikirja Milano Biblioteca Ambrosianale selle asutamisel 1606. aastal. The Bobbio Orosius Contains the Earliest Surviving Carpet Page in Insular Art. - History of Information
Cofidis

Cofidis on Prantsuse finantsettevõte, mis tegeleb tarbimislaenude pakkumisega. Asutatud 1982. aastal. Peakontor asub linnas Villeneuve-d'Ascq. Ettevõtte omandis on professionaalne jalgrattameeskond Cofidis. Ametlik koduleht
Tuolluvaara

Tuolluvaara (põhjasaami keeles Duolluvárri, kõnekeeles Tuolla, endina nimi Tuolluvara) on Rootsi Norrbotteni lääni Kiruna valla keskuse Kiruna idapoolne linnaosa (umbes 4 km Kiruna keskusest), aastatel 2015–2020 omaette tiheasustusega paikkond. Geograafilised koordinaadid on 67°50′55″ N, 20°20′15″ E. Tuolluvaara tiheasustusega paikkonna pindala oli 0,68 km² (2018) ja elanike arv 975 (2020). Tuolluvaara on saanud nime Tuolluvaara kaevandusmäe järgi. Tuolluvaara paikneb põhja pool põhjapolaarjoont. Tuolluvaarast edelas on Tuolluvaara mägi, mis jääb Kiruna uuest keskusest kohe itta. Tuolluvaarast idas voolab Tuollujoki. Rahvaarvu dünaamika: 1920: 450 1930: 466 1935: 369 1940: 440 1945: 508 1950: 440 1960: 1313 (0,69 km²) 1965: 1288 (1,28 km²) 1970: 1270 (1,28 km²) 2015: 979 (0,68 km²) 2020: 975 (0,68 km²) Aastatel 1975–2015 loeti Tuolluvaarat Kirunaga kokkukasvanuks, ja 2020. aastast loetakse seda jälle Kirunaga kokkukasvanuks. Maantee E 45 kaudu on Tuolluvaara ühenduses Rootsi teedevõrguga. Tuolluvaara vahetult kagus paikneb Kiruna lennujaam. Aastal 1897 avastas Hjalmar Lundbohm Tuolluvaaras rauamaagimaardla. Aastal 1903 alustas äsja loodud kaevandusettevõte Tuolluvaara Gruv AB avakaevandamist. 1980ndate alguses Tuolluvaara kaevandus suleti suurte ekspluatatsioonikulude tõttu. Ümmargune endine rokaevandustorn (tõstetorn) jagab Rootsis praegu Garpenbergi kaevanduse torniga kõrguselt 2.–3. kohta (76 m) ja on Tuolluvaara maamärk. Suurim kaevandustorn on Aitiki kaevanduses. Vana kaevandusala kõrvale ehitatakse Kiruna uus keskus. 1990ndate alguses lammutati suurem osa üürimajadest, et asendada need villadega. Tuolluvaara kirik
Eduardo Coudet

Eduardo Germán Coudet (sündinud 12. septembril 1974 Buenos Aireses) on Argentina jalgpallitreener ja endine jalgpallur. Mängijana oli tema positsioon parempoolkaitsja. Tema mängijakarjäär kestis aastatel 1993–2011. Klubikarjääri jooksul mängis ta Argentina klubides Platense, Rosario Central, San Lorenzo, River Plate ja Colón, Hispaania klubis Celta de Vigo, Mehhiko klubides San Luis ja Necaxa ning Ameerika Ühendriikide klubides Philadelphia Union ja Fort Lauderdale Strikers. River Plate'iga tuli aastatel 1999–2004 viis korda Argentina meistriks. 2014. aasta detsembris sai Coudet Rosario Centrali peatreeneriks (Rosario Centralis oli ta mitu aastat mängijakarjääri jooksul mänginud). 2017. aasta teises pooles juhendas ta Mehhiko kõrgliigaklubi Club Tijuana. 2017. aasta detsembris naasis Coudet Argentinasse ning sai kõrgliigaklubi Racing Club peatreeneriks. Hooajal 2018/19 võitis ta Racing Clubiga Argentina meistritiitli, mis oli Racing Clubi esimene liigatiitel viie aasta jooksul. 2019. aasta detsembrist kuni 2020. aasta novembrini juhendas ta Brasiilia kõrgliigaklubi Internacional. Seejärel oli ta kuni 2022. aasta novembrini Hispaania kõrgliigaklubi Celta de Vigo peatreener. Pärast seda sai ta Brasiilia kõrgliigaklubi Atlético Mineiro peatreeneriks. Kuigi ta võitis 2023. aasta aprillis Atlético Mineiroga Minas Geraisi osariigi meistrivõistlused, lahkus ta klubist sama aasta juunis pärast vaidlust klubi juhatusega mängijate üleminekute osas. 2023. aasta juulis naasis Coudet Internacionali peatreeneri kohale. River Plate Argentina Primera División: 1999 Apertura, 2000 Clausura, 2002 Clausura, 2003 Clausura, 2004 Clausura Rosario Central Copa CONMEBOL: 1995 Racing Club Argentina Primera División: 2018–19 Trofeo de Campeones de la Superliga Argentina: 2019 Atlético Mineiro Campeonato Mineiro: 2023 "Nota Oficial" (portugali). Clube Atlético Mineiro. 11. juuni 2023. Vaadatud 11. juunil 2023. "Eduardo Coudet está de volta ao Inter" (Brasiilia portugali). SC Internacional. 19. juuli 2023. Vaadatud 20. juulil 2023.
Kiik, kirves ja igavese armastuse puu

"Kiik, kirves ja igavese armastuse puu" on 2021. aasta novembris esilinastunud Eesti mängufilm. Noor automehaanik Kiik avastab ühel päeval koju jõudes oma tüdruksõbra voodist teise mehega. Hingevalust vabanemiseks otsustab Kiik koos filmitegijast parima sõbraga sõita riigi teise otsa, et maha raiuda "igavese armastuse puu", kuhu noorte armastajate nimed kunagi kirjutatud said. Teekond müstilise puuni kulgeb muretutel seiklejatel aga üle kivide ja kändude. Lustlik tegevus toimub Eesti maateedel ning nii tegelaste maneerid kui ka irooniline huumor esindavad noorema põlvkonna maailmapilti ja elukogemust. Martin Kiik – Urmet Piiling Eerik Pihlak – Herman Pihlak Sir Juhan Denholm – Marko Matvere Baarimees – Jan Uuspõld Toomas Volkov – Andrus Vaarik konstaabel Heiko Sarapuu – Egon Nuter Jaanus Kiik – Mihkel Raud Kaarel Ploom – Franz Malmsten juunior Piia Kristiina Kask – Pirte Laura Lember arheoloog August Adamson – Toomas Tross Vello Soosaar – Valter Uusberg ja teised. festivalil: 24.11.2021, maailma esilinastus, PÖFF: Just Film, Tallinn esimesel nädalavahetusel kinodes 2613 vaatajat osalemine, PÖFF (Pimedate Ööde filmifestival), noorte- ja lastefilmide festival (Tallinn) 2021; Rahvusvaheline noortefilmide võistlusprogramm nominatsioon, EFTA - Eesti filmi- ja teleauhinnad 2022; Mängufilmi, meesnäitleja (Herman Pihlak), helilooja, helirežissööri, filmikunstniku ja kostüümikunstniku kategoorias osalemine, FilmFestival Cottbus (Saksamaa) 2022; Programm: Spectrum nominatsioon, Taoba International Youth Film Festival (Gruusia) 2023; Parima filmi kategooria "Kiik, kirves ja igavese armastuse puu", esilinastused. Eesti filmi andmebaas, vaadatud 26. aprill 2024. "Kiik, kirves ja igavese armastuse puu". Festivalid, auhinnad. Eesti filmi andmebaas, vaadatud 26. aprill 2024 Kiik, kirves ja igavese armastuse puu, awards. IMDb. "Kiik, kirves ja igavese armastuse puu". YouTube, trailer. "Kiik, kirves ja igavese armastuse puu". IMDb. Andrei Liimets. Wes Anderson läheb Tartusse. Postimees, 22. märts 2022. Kaspar Viilup. Noored metsast ja puu otsast. Sirp, 25. märts 2022. Marju Raju. Wes Andersoni teoste hõng Eesti filmis. Eesti Päevaleht, 19. aprill 2022.
Buckshot Roulette

"Buckshot Roulette" on 2023. aasta indie-õudusvideomäng, mille loos Eesti üliõpilane Mike Klubnika. Mäng ilmus 28. detsembril 2023 itch.io platvormil, 4. aprillil 2024 avaldati see Steami veebipoes.[viide?] 10 päevaga müüs mäng Steami platvormil üle miljoni eksemplari. Müügiedu võtmeks on pakutud nii mängu unikaalsust kui ka odavat hinda. Mängu sisuks on salapärase diileriga mängitav vene rulett, kusjuures tulirelvana kasutatakse pumppüssi. Klubnika on öelnud, et õudusmängude žanri puhul intrigeeris teda "selle üldine esteetika" ning lisaks väike arendajate kogukond. Lisaks see, et õudusmängude arendajad on muude žanritega võrreldes altimad mängumehaanikatega eksperimenteerima. Sten Kohlmann (24. aprill 2024). "INTERVJUU ⟩ Eesti arendaja mängu miljoniedust: tahtlikult hiti tegemine ei lõppe hästi". Postimees. Vaadatud 26. aprill 2024. Sten Kohlmann (16. aprill 2024). "SUPERHITT! Eesti arvutimäng purustas miljonirekordi". Postimees. Vaadatud 26. aprill 2024.
Bulbouretraalnäärmed

Bulbouretraalnääre on isaste imetajate paariline elund (koeral pole see välja arenenud). Mehe puhul nimetatakse seda tavaliselt Cowperi näärmeks. Cowperi näärmed paiknevad vaagnapõhjas. Need toodavad läbipaistvat (umbes 1–5% ejakulaadist) mukoproteiiniderikast limajat vedelikku preejakulaati, mis aitab puhastada kusitit uriinist ja toimib ka libestina ning on ka potentsiaalne energiaallikas spermatosoididele.
Kare nahkis

Kare nahkis (Stereum rugosum) on kandseente hulka kuuluv seeneliik. Seen kasvab lehtpuudel. Kare nahkis andmebaasis eElurikkus.
Walpersbach

Walpersbach on vald (Gemeinde) Austrias Alam-Austria liidumaal Wiener Neustadti maaringkonnas. Walpersbach asub Alam-Austria Industrievierteli piirkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Weikersdorf am Steinfelde

Weikersdorf am Steinfelde on vald (Gemeinde) Austrias Alam-Austria liidumaal Wiener Neustadti maaringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Wiesmath

Wiesmath on vald (Marktgemeinde) Austrias Alam-Austria liidumaal Wiener Neustadti maaringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Rácalmás

Rácalmás on linn Ungaris Fejéri komitaadis Dunaújvárosi kreisis. Rácalmás asub Doonau paremal kaldal, kreisikeskusest Dunaújvárosist vahetult põhjas, komitaadikeskusest Székesfehérvárist umbes 43 km idakaugus ja Budapesti kesklinnast ligikaudu 52 km lõunas. Linna läbib Pusztaszabolcs–Dunaújváros–Paksi raudteeliin. Asulat on esmamainitud 1025. aastal Szigetfő nime all. Türgi võimu ajal küla tühjenes. Mahajäetud külasse asusid 17. sajandi lõpul elama serblased. 1696. aastal esineb ürikutes küla nimema Rácz-Almás. Linnaõigused sai Rácalmás 2009. aastal. Detailed Gazetteer of Hungary, vaadatud 23.09.2024. Rácalmás története Rácalmás. Vaadatud 26. aprillil 2024
JuVaughn Harrison

JuVaughn Krishna Harrison (sünninimega Blake; sündinud 30. aprillil 1999 Huntsville'is) on Ameerika Ühendriikide kergejõustiklane, kõrgushüppaja ja kaugushüppaja. Ta osales 2021. aastal toimunud olümpiamängudel Tokyos nii kõrgushüppes kui ka kaugushüppes ning pääses mõlemal alal finaali. Kõrgushüppes sai ta tulemusega 2.33 seitsmenda koha. Päev hiljem toimunud kaugushüppe finaalis hüppas ta 8.15 ja oli viies. 2023. aasta maailmameistrivõistlustel Budapestis osales Harrison vaid kõrgushüppes ja võitis isiklikku rekordit kordava tulemusega 2.36 hõbemedali. Nii Harrison kui ka maailmameistriks tulnud Gianmarco Tamberi ületasid 2.36, kuid Harrisoni ebaõnnestunud katse kõrgusel 2.33 andis tiitli Tamberile. Harrisoni isiklik rekord kõrgushüppes on 2021. aastal College Stationis ja 2023. aasta MMil Budapestis hüpatud 2.36. Kaugushüppes on tema isiklik rekord 2021. aastal Eugene'is hüpatud 8.47. JuVaughn Harrison Rahvusvahelise Kergejõustikuliidu kodulehel (inglise)